STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.1 | 2021.gada 2.janvārī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas pārstāvis | − | V.Rakstiņš |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | G.Japiņa |
| Ārlietu ministrijas pārstāve | − | K.Līce |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | I.Eglītis |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs  | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Kultūras ministrijas pārstāvis | − | U.Zariņš |
| Labklājības ministrijas pārstāve | − | L.Āboliņa |
| Tieslietu ministrijas pārstāve | − | L.Medina |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Latvijas Pašvaldību savienības pārstāvis | − | A.Salmiņš |
| Slimību profilakses un kontroles centra pārstāvis | − | J.Perevoščikovs |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas priekšnieks | − | A.Ruks |
| Valsts policijas pārstāvis  | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Air Baltic pārstāvis | − | I.Jansons |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 16.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja un Veselības ministrijas pārstāves sniegto informāciju par aktuālo epidemioloģiskās drošības situāciju un veselības aprūpes sistēmas kapacitāti un noslodzi.
2. Pieņemt zināšanai Valsts policijas pārstāvju sniegto informāciju par Valsts policijas veiktajiem kontroles pasākumiem COVID-19 infekcijas izplatības ierobežošanai ārkārtējās situācijas laikā no 30.12.2020. – 02.01.2021.
3. Pieņemt zināšanai Ekonomikas ministrijas pārstāves sniegto informāciju par sagatavotajiem priekšlikumiem tirdzniecības vietu darbības regulējam, lai noteiktu stingras distancēšanās prasības veikalu atvēršanai (kases zona; tiešais mārketings; cilvēku plūsmu kontrole / digitālās kontroles sistēma; apsardzes pakalpojumu efektīva izmantošana; datu apmaiņa ar valsts pārvaldi; tirdzniecības vietas definīcija). Ekonomikas ministrijai turpināt darbu pie iespējamo risinājumu gatavošanas veikalu atvēršanai, gatavojot attiecīgus priekšlikumus normatīvajam regulējumam, un izskatīt tos nākamajā koordinācijas grupas sēdē 2021.gada 4.janvārī.
4. Ekonomikas ministrijai (Latvijas Investīciju un attīstības aģentūrai) informēt personas, kas Latvijā ieradās ar repatriācijas reisu no Lielbritānijas un Ziemeļīrijas Apvienotās Karalistes, par iespēju pašizolāciju neturpināt valsts nozīmētajā viesnīcā Elephant un turpināt to savā izvēlētā reģistrētā vietā.
5. Atbalstīt viedokli, ka, lai pasargātu pasažierus no iespējamās inficēšanās ar COVID-19 un infekcijas “ievešanu” valstī no citām valstīm, starptautiskos pasažieru pārvadājumos caur lidostām, ostām, ar autobusiem un dzelzceļa transportu uz Latviju atļauts pārvadāt tikai tās personas, kuras var uzrādīt pārvadātājam negatīvu COVID-19 infekcijas testu, kas veikts pēdējās 72 stundās. Veselības ministrijai pārskatīt lidojumu galamērķu sarakstu. Satiksmes ministrijai kopīgi ar Veselības ministriju sagatavot attiecīgus priekšlikumus normatīvajam regulējumam un izskatīt tos nākamajā koordinācijas grupas sēdē 2021.gada 4.janvārī.
6. Veselības ministrijai un Ārlietu ministrijai izzināt Lietuvas Republikas un Igaunijas Republikas kolēģu viedokli jautājumā par iespēju ieviest vienotu pieeju attiecībā uz COVID-19 infekcijas testu prasību starptautiskajos pasažieru pārvadājumos.
7. Konceptuāli atbalstīt Ārlietu ministrijas sagatavotos grozījumus Ministru kabineta 2020. gada 9. jūnija noteikumos Nr. 360"Epidemioloģiskās drošības pasākumi Covid-19 infekcijas izplatības ierobežošanai" (Apvienotās Karalistes pilsoņu ieceļošana pēc BREXIT). Ārlietu ministrijai tehniski precizēt noteikumu projektu atbilstoši Iekšlietu ministrijas priekšlikumiem un precizēto noteikumu projektu izskatīt nākamajā koordinācijas grupas sēdē 2021.gada 4.janvārī.
8. Konceptuāli atbalstīt Tieslietu ministrijas un Labklājības ministrijas priekšlikumu precizēt normatīvo regulējumu jautājumā par šķirto vecāku saskarsmes tiesību īstenošanu ar bērniem. Labklājības ministrijas sagatavotos priekšlikumus normatīvajam regulējumam izskatīt nākamajā koordinācijas grupas sēdē 2021.gada 4.janvārī
9. Pieņemt zināšanai Tieslietu ministrijas pārstāves sniegto informāciju, ka joprojām nav atrisināts jautājums par no ieslodzījuma vietām atbrīvoto ar COVID-19 inficēto personu izmitināšanu. Tieslietu ministrijai kopīgi ar Ekonomikas ministriju un Labklājības ministriju izvērtēt iespējamos izmitināšanas variantus (piemēram, viesnīcas, patversmes).

Sēdi slēdz plkst. 19.50

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu